b'\n_START_ARTICLE_\nHall Pass\n_START_SECTION_\nHandling\n_START_PARAGRAPH_\nBestekompisene Rick (Owen Wilson) og Fred (Jason Sudeikis) f\xc3\xa5r et "fripass" (en pause fra ekteskapet) av konene sine, Maggie (Jenna Fischer) og Grace (Christina Applegate), hvor de f\xc3\xa5r gj\xc3\xb8re hva de vil i en hel uke. Begge konene f\xc3\xb8ler nemlig at ekteskapene er p\xc3\xa5 vei ut av kurs, og de h\xc3\xa5per at mennene deres vil verdsette ekteskapet mer dersom de f\xc3\xa5r en uke fri fra dagliglivet._NEWLINE_Gutta tar inn p\xc3\xa5 motell for \xc3\xa5 nyte det en uke lange singellivet, men de har vidt forskjellige oppfatninger om hvor bra det er. Fred er sugen p\xc3\xa5 \xc3\xa5 f\xc3\xa5 seg noe, mens alt Rick vil, er \xc3\xa5 dra hjem til kona og barna. Fred overtaler ham imidlertid p\xc3\xa5 \xc3\xa5 bli med p\xc3\xa5 leken. Vi f\xc3\xb8lger gutta mens de pr\xc3\xb8ver \xc3\xa5 f\xc3\xa5 seg noe under uka med "fripass", mens b\xc3\xa5de de og kvinnene i deres liv pr\xc3\xb8ver \xc3\xa5 huske hvorfor de elsker hverandre.'